Bernhard Lõhmus

Bernhard Lõhmus (26. juuni 1925 Uue-Vändra vald, Pärnumaa – 6. oktoober 1985 Tallinn) oli eesti sporditegelane.

 Varasem elukäik ja haridus 
1943 novembrist 1944 augustini teenis vabatahtlikuna Jätkusõjas Soome 200. jalaväerügemendis, osales tõrjelahingutes Viiburi lahe ääres ja Vuoksil. 1944 augustis tuli tagasi Eestisse.Peep Pillak, Heini Vilbiks (2015). Soomepoiste elulood. Tallinn: Grenader, lk. 218. ISBN 9789949512584

1945. aastal lõpetas Vändra Keskkooli.Vändra Gümnaasium. 1945.a. 19. lend 1945. aastal astus ta Tartu Riikliku Ülikooli kehakultuuriteaduskonda,https://testdea.nlib.ee/article/spordileht/1975/06/25/6 lõpetades selle 1949. aastal.

Mitme avaldatud allika teatel värvati ta 1951. aastal KGB agendiks, agendinimega Õpetaja (Utšitel), ning osales 1952. aastal mõrvaragendina metsavendade tapmisel Vändra rajoonis.Eesti metsavendade koduleht. ENSV KGB (MGB) agent-bojevikud ehk mõrvaragendidENSV RJM eriteadaanded ja ettekanded NSVL RJM-le banditismi ja nõukogudevaenuliku tegevuse vastasest võitlusest. ERAF.131SM.1.230, lk.76, 77, 87Metsavendade tapmise kohtuasi seisab kolmandat aastat. Pärnu Postimees, 10. juuni 2009Metsavendade tapmise süüasi lõpetati osaliste surma tõttu. Pärnu Postimees, 22. veebruar 2010

Aastatel 1952–1954 oli Nõukogude Armee teenistuses, 1954. aastal ka Pärnu-Jaagupi rajooni sõjakomissar.Bernhard Lõhmus (nekroloog). Pärnu Kommunist, 9. oktoober 1985

 Karjäär spordivallas 
Aastatel 1949–1952 töötas ta Pärnu 1. Keskkooli ja Pärnu Turbatehnikumi kehalise kasvatuse õpetajana. 1955–1976 oli ta Pärnu Lastestaadioni direktor, selle kõrvalt töötas spordikoolis võrkpallitreenerina. Lõhmuse poolt treenitud Pärnu Kalevi võrkpallinaiskond tuli 1968., 1973. ja 1974. aastal Eesti NSV meistriks ning võitis lisaks 1972. ja 1973. aasta naiste karikavõistlused.

Aastatel 1976–1985 oli ta Pärnu spordikomitee esimees.Eesti spordi biograafiline leksikon. Bernhard Lõhmus Oli lisaks Eesti NSV Võrkpalli Föderatsiooni presiidiumi liige.

Tunnustus
1971 Kalevi auliige
1973 Eesti NSV teeneline sporditegelane
1985 Eesti NSV Spordikomitee teeneteplaat

Viited

Välislingid

Haud Pärnu Alevi kalmistul

Kategooria:Eesti sporditegelased
Kategooria:Eesti võrkpallitreenerid
Kategooria:Soome 200. jalaväerügemendi koosseis
Kategooria:Vändra Gümnaasiumi vilistlased
Kategooria:Tartu Ülikooli kehakultuuriteaduskonna vilistlased
Kategooria:Eesti kehalise kasvatuse õpetajad
Kategooria:Kalevi auliikmed
Kategooria:Eesti NSV teenelised sporditegelased
Kategooria:Pärnu Alevi kalmistule maetud
Kategooria:Sündinud 1925
Kategooria:Surnud 1985